CELEX: 32021D0033
Language: da
Date: 2021-01-14 00:00:00
Title: Kommissionens gennemførelsesafgørelse (EU) 2021/33 af 14. januar 2021 om bemyndigelse af Spanien til ved beregningen af grundlaget for de egne momsindtægter at fritage visse kategorier af transaktioner for så vidt angår ydelser leveret af forfattere indtil udgangen af 2024 (meddelt under nummer C(2021) 80) (Kun den spanske udgave er autentisk)

18.1.2021   
               
               
                  DA
               
               
                  Den Europæiske Unions Tidende
               
               
                  L 15/9
               
            
         KOMMISSIONENS GENNEMFØRELSESAFGØRELSE (EU) 2021/33
         af 14. januar 2021
         om bemyndigelse af Spanien til ved beregningen af grundlaget for de egne momsindtægter at fritage visse kategorier af transaktioner for så vidt angår ydelser leveret af forfattere indtil udgangen af 2024
         
            
               (meddelt under nummer C(2021) 80)
            
         
         (Kun den spanske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til traktaten om oprettelse af Det Europæiske Atomenergifællesskab,
         under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 6, stk. 3, første led,
         efter høring af Det Rådgivende Udvalg for Egne Indtægter, og
         ud fra følgende betragtninger:
         
                     (1)
                  
                  
                     I henhold til artikel 376 i Rådets direktiv 2006/112/EF (2) kan Spanien fortsætte med at fritage de ydelser leveret af forfattere, der er anført i direktivets bilag X, del B, nr. 2), på de betingelser, der var gældende i medlemsstaten den 1. januar 1993. I overensstemmelse med artikel 2, stk. 2, i forordning (EØF, Euratom) nr. 1553/89 skal disse transaktioner tages med i fastlæggelsen af grundlaget for de egne momsindtægter.
                  
               
                     (2)
                  
                  
                     Ved Kommissionens gennemførelsesafgørelse (EU, Euratom) 2015/2189 (3) blev Spanien bemyndiget til at fritage de ydelser leveret af forfattere, der er anført i bilag X, del B, nr. 2), til direktiv 2006/112/EF med henblik på beregning af grundlaget for de egne momsindtægter fra den 1. januar 2015 til den 31. december 2019.
                  
               
                     (3)
                  
                  
                     Ved brev af 19. februar 2019 anmodede Spanien om bemyndigelse fra Kommissionen til at fortsætte med at fritage visse kategorier af transaktioner ved beregningen af grundlaget for de egne momsindtægter. Navnlig er Spanien ikke i stand til at foretage en præcis beregning af grundlaget for de egne momsindtægter i forbindelse med de transaktioner, der er omhandlet bilag X, del B, nr. 2), til direktiv 2006/112/EF for så vidt angår ydelser leveret af forfattere. En sådan beregning vil kunne medføre en uberettiget administrativ byrde set i forhold til virkningerne af sådanne transaktioner for Spaniens samlede momsindtægtsgrundlag. Spanien bør derfor bemyndiges til at fritage ydelser leveret af forfattere ved beregningen af grundlaget for de egne momsindtægter.
                  
               
                     (4)
                  
                  
                     Af hensyn til gennemsigtigheden og retssikkerheden bør denne bemyndigelse være tidsbegrænset —
                  
               VEDTAGET DENNE AFGØRELSE:
         
            Artikel 1
            Med henblik på beregning af grundlaget for de egne momsindtægter fra den 1. januar 2020 til den 31. december 2024 bemyndiges Spanien til at fritage de ydelser leveret af forfattere, der er anført i bilag X, del B, nr. 2), til direktiv 2006/112/EF.
         
         
            Artikel 2
            Denne afgørelse er rettet til Kongeriget Spanien.
         
         
            Udfærdiget i Bruxelles, den 14. januar 2021.
            
               
                  På Kommissionens vegne
               
               Johannes HAHN
               
                  Medlem af Kommissionen
               
            
         
         
            (1)  EFT L 155 af 7.6.1989, s. 9.
         
            (2)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).
         
            (3)  Kommissionens gennemførelsesafgørelse (EU, Euratom) 2015/2189 af 25. november 2015 om bemyndigelse af Spanien til ved beregningen af grundlaget for de egne momsindtægter at fritage visse kategorier af transaktioner (EUT L 312 af 27.11.2015, s. 23).